यो सन्धिअन्तर्गत निर्मित सबै संरचनाले नेपालको अहित गर्छ । भारतमा बाढी नियन्त्रणमात्र नभएर सिँचाइका लागि पानी पनि भारतले लगभग एकलौटी गरेको छ । तर १९६४ अप्रिलमा संशोधित धारा ९ ले भने गण्डकी नदीको पानीमा नेपालको निरपेक्ष क्षेत्रीय संप्रभुता स्थापित गरेको छ, सुक्खायाम ३ महिना (फेब्रुवरीदेखि अप्रिलसम्म) यस नदीको जलाधार क्षेत्र बाहिर पानी लैजानमा लगाइएको प्रतिबन्धबाहेक । सुक्खायाममा बाहेक नेपालले यो नदीको पानी यसको जलाधार क्षेत्र बाहिरसमेत लगेर उपभोग गर्न सक्छ ।
